wickkiey/tamil-wikipedia-chunked huggingface dataset:
# கம்பராமாயணம்

## இலக்கியங்களோடு ஒப்பீடு

### வால்மீகி இராமாயணம்

வால்மீகி இராமாயணம் கம்பராமாயணத்தின் மூலமாக இருந்தாலும், கம்பர் அவற்றை வரிவரி மொழிபெயர்ப்பு செய்து, அந்நூலில் இடம்பெற்றுள்ள அனைத்தையுமே அப்படியே தந்து தன் கம்பராமாயணத்தினை இயற்றவில்லை. எனவே இராமன் அசைவ உணவினை ஏற்றமை, இராவணனின் வன்மையும், சீதையைத் தொடாமல் இருந்த நெறியையும் கம்பராமாயணத்தில் காணலாம். இவ்வாறான வேறுபாடுகளையும், ஒப்புமைகளையும் ஆய்வு செய்து அறிஞர்கள் கூறுகின்றனர்.
# கம்பராமாயணம்

## இலக்கியங்களோடு ஒப்பீடு

### கந்தபுராணம்

கம்பராமாயணத்தையும், கந்த புராணத்தையும் ஒப்பாய்வு செய்கின்றனர். இந்த இரு புராணங்களிலும் உள்ள கதைமாந்தர்கள், கதைக்களம், செயல்பாடுகள் போன்றவற்றை ஆய்வு செய்து ஒற்றுமை வேற்றுமைகளைக் கூறுகின்றனர்.  
| கதாப்பாத்திரம் | கம்பராமாயணம் | கந்தபுராணம் |  |
| --- | --- | --- | --- |
| நாயகன் | இராமன் | முருகன் |  |
| தூதன் | வீரஅனுமன் | வீரபாகு |  |
| அரக்கன் | இராவணன் | சூரபத்மன் |  |
| பாதிக்கப்பட்டவர்கள் | சூர்ப்பனகை ( இலக்குவனால் மூக்கறுபட்டவள் ) | அசமுகி ( மாகாளனால் கையறுபட்டவள் ) |  |
| காவலாள் | இலக்குவன் | மாகாளன் |  |
| சிறையெடுக்கப்பட்டவர்கள் | சீதை | சயந்தன் |  |
| அரக்க மனைவியர் | மண்டோதரி | பதுமகோமளை |  |
| அரக்க மகன் | இந்திரசித் | பானுகோபன் | } |
# காமேஸ்வரர் கோயில் (வேளாங்கண்ணி அருகில்)

## அமைவிடம்

இத்தலம் நாகப்பட்டினம் மாவட்டத்தில் தில்லையாடிக்கு மேற்கில் திருவிளையாட்டத்திலிருந்து 3 கி.மீ. தொலைவில் உள்ளது.
இத்தலம் திருவிசைப்பா திருப்பல்லாண்டு திருத்தலங்களில் ஒன்றாகும். தற்போது முருகன் தலமாகப் பெயர் பெற்றுள்ளது. சுப்பிரமணியக் கடவுள் மூலத்தானத்தில் உள்ளார்.இத்தலத்திற்கு மகிழவனம் என்ற பெயருண்டு.
# காமேஸ்வரர் கோயில் (வேளாங்கண்ணி அருகில்)

## வரலாறு

காமேஸ்வரமாகிய இத்தலம் மூர்த்தி, தலம், தீர்த்தம் மூன்றாலும் சிறந்த ஊர். சந்திரநதி கடலொடு சங்கமிக்கும் புனித தலம்.
# காமேஸ்வரர் கோயில் (வேளாங்கண்ணி அருகில்)

## சிறப்புகள்

### அரிச்சந்திரன் ஸ்தாபித்தல்

இராமபிரானுக்கு 32ம் பாட்டனான அரிச்சந்திரன் வசிட்டர், விஸ்வாமித்திரர் ஆகிய பிரம ரிஷிகளின் அறவுரைகளின்படி இங்கு வந்து கடல்நீராடி சிவலிங்க ஸ்தாபனம் செய்து வழிபட்டுத் தான் புலைத்தொழில் செய்த பாவத்தைப் போக்கிக் கொண்டார்.
# காமேஸ்வரர் கோயில் (வேளாங்கண்ணி அருகில்)

## சிறப்புகள்

### விநாயகர் அவதரித்தல்

விநாயகரின் தோற்றம் பற்றிய புராணச் செய்திகளில் கீழ்கண்ட வரலாறும் ஒன்று. சிவபிரான் நெற்றிக்கண் பட்டு மன்மதன் எரியும் போது அவன் உடம்பிலிருந்து பண்டாசுரன் தோன்றுகிறான். அவன் அட்டகாசம் தாங்க முடியாத தேவர்கள் இறைவியிடம் முறையிட, அம்பிகை லலிதாம்பிகையாக மாறி அவனை அழிக்க முயல்கின்றாள். பண்டாசுரன் தனக்குக் கவசமாக விக்னயந்திரத்தை வைத்திருந்ததால் அழிக்க முடியவில்லை. அன்னை இங்கு வந்து தன் பர்த்தாவான ஸ்ரீகாமேஸ்வரரை அன்புடன் பார்த்தார். அத்திருநோக்கால் வினாயகர் தோன்றி விக்னயந்திரத்தை அழித்து அன்னையின் பேரன்புக்குப் பாத்திரமானார். இதனை அகத்திய மாமுனிவர் தனது ஸ்ரீ லலிதா சகஸ்ரநாமத்தில்
''
காமேச்வர முகாலோக கல்பித ஸ்ரீகணேச்வரா” (77ஆம் திருநாமம்) என்றும்
மஹாகணேச நிர்பின்ன விக்னயந்திரப்ரஹர்ஷசிதா”(78ஆம் திருநாமம்) என்றும்''
அம்பிகையைப் போற்றுவதால் அறியலாம். இதன் மூலம் வினாயகர் இத்தலத்தில்தான் அவதரித்தார் என்பதை நாம் தெரிந்து கொள்ள முடிகிறது.
# காமேஸ்வரர் கோயில் (வேளாங்கண்ணி அருகில்)

## சிறப்புகள்

### காசிக்கு வீசம் பெரியது

மகாபாரத யுத்தத்தில் அம்பு பட்டுச் சரப்படுக்கையிலிருந்த பிதாமகர் பீஷ்மர் தன் உயிர் போன பின், தனது அஸ்தியைக் கரைக்கச் சென்றால், இந்தப் பாரத பூமியில் எங்கு அது மலர்களாகத் தோன்றுகிறதோ அங்கே கரையுங்கள். அந்த ஷேத்திரம் **காசியை விட மேன்மையான ஊர்** என்கிறார். அவரது அஸ்தியைப் பண்டவர்கள் காசி முதற்கொண்டு தேசம் முழுதும் கொண்டு செல்லும் போது,சந்திர நதி கடலில் சங்கமிக்கும் இந்தத் தலத்தில் மலர்களாக மாறியது. எனவே இங்கே கடலில் கரைத்துஇறைவனை மீண்டும் வழிபட்டு, அஸ்தினாபுரம் சென்று முடி சூட்டிக் கொண்டனர். அதனால்தான் காசிக்கு வீசம் (1/16) கூட காமேஸ்வரம் எனப்படுகிறது.
# காமேஸ்வரர் கோயில் (வேளாங்கண்ணி அருகில்)

## சிறப்புகள்

### கட்டிடத் தொன்மை

வடநாட்டுச் சாதவாகனர்கள் காலத்தில்(கி.மு.235-கி.பி.220) வைதிக சமயம் புத்துயிர் பெற்றது. அப்போது கடைச்சங்க காலச் சோழ மன்னர்களால் முழுவதும் செங்கற்களால் கலை வேலைபாடுகளுடன் கட்டப்பட்ட கோயில். கட்டிட வேலைபாடு மிகவும் தேர்ந்த செங்கல் சிற்பியால் அமைக்கப் பட்டுள்ளது. இவ்வளவு காலம் ஆகியும் வேலைபாடுகள் அப்படியே இருப்பது மிக மிக அற்புதம்.
# காமேஸ்வரர் கோயில் (வேளாங்கண்ணி அருகில்)

## வழிபட்டோர்

### கிருஷ்ண பரமாத்மா, பாண்டவர்கள்

துர்வாச முனிவரிடமிருந்து கோவில்பத்து என்னும் ஊரில், ஸ்ரீ கிருஷ்ண பரமாத்மாவால் தப்பித்த பாண்டவர்கள், பிதுர்கடன் செலுத்த இத்தலத்திற்கு வரும்போது இத்தலத்தில் வாசம் செய்த அமித்திர முனிவரின் உணவான நெல்லிக்காயை(ஆம்லகம்) விழுந்தமாவடியில் பறித்த சாபத்திலிருந்து ஸ்ரீ கிருஷ்ண பரமாத்மாவால் மறுபடியும் மீண்டு, அம்முனிவரின் ஆசியும் இங்கே பெற்றனர். பின்பு ஸ்ரீ கிருஷ்ண பரமாத்மாவுடன் ஸ்ரீ காமேஸ்வரரை வணங்கி, கடற்கரையில் தர்ப்பணம் செய்து பிதுர்கடன்செலுத்தியுள்ளனர்.
# காமேஸ்வரர் கோயில் (வேளாங்கண்ணி அருகில்)

## வழிபட்டோர்

### இராமபிரான்

இராமபிரான் அகத்திய முனிவருடன் வழிபட்ட சதுரேஸ்வரங்கள் இராமேஸ்வரம்,காமேஸ்வரம், தர்ப்பேஸ்வரம்(திருப்புல்லாணி) மற்றும் (திருவாரூர் கேக்கரை) குருவி இராமேஸ்வரம் நான்கினுள் இத்தலமும் ஒன்று. இங்கு அகத்தியர் மறுபடியும் இராமருடன் வந்து ஆலய வழிபாடு செய்துள்ளார். இராமபிரான் லிங்கம் அமைத்து வழிபட்டுத் தர்ப்பணம் செய்துள்ளார். வழிபாடு செய்த இடம் இன்றும் லிங்கத்தடி(இராமன் குட்டை) என்று அழைக்கப்படுகிறது.
# காமேஸ்வரர் கோயில் (வேளாங்கண்ணி அருகில்)

## வழிபட்டோர்

### மன்மதன்

மன்மதன் தேவர்களின் வேண்டுகோளுக்கு இணங்கிச் சிவபெருமான் மீது மலரம்பு எய்தான். சிவபெருமானின் நெற்றிக் கண்ணிலிருந்து வெளிவந்த தீயால் மன்மதன் எரிந்து போனான். அவனது மனைவி இரதிதேவியின் வேண்டுதலால் மகேஸ்வரன் மீண்டும் காமனை உயிர்ப்பித்தார். காமன் தான் செய்த பாவத்தைப் போக்க வேண்டுகிறான். சிவபெருமான் இத்தலத் திருக்குளத்தில் நீராடித் தன்னை வழிபட்டால் பாவம் நீங்கும் எனக் கூறுகின்றார். அதன்படி காமன் வந்து இங்கு வழிபட்டுத் தன் பாவங்களைப் போக்கிக் கொண்டான். காமன் வழிபட்டதால் இறைவன் **ஸ்ரீ காமேஸ்வரர்** எனப் பெயர் பெற்றார். இறைவி **ஸ்ரீ காமேஸ்வரி** என்றும் **ஸ்ரீ காமாட்சி** என்றும் பெயர் பெற்றார். ஊரின் பெயரும் காமேஸ்வரம் ஆயிற்று.
# காமேஸ்வரர் கோயில் (வேளாங்கண்ணி அருகில்)

## வழிபட்டோர்

### காமதேனு

அகத்தியர் இங்கு இறைவனை வழிபட்ட போது தெய்வப்பசு காமதேனுவும் இறைவனை வணங்கி அகத்தியருக்கு உணவு படைத்துள்ளது. காமதேனு வழிபட்டதால் இறைவன் ஸ்ரீ காமதேனீஸ்வரர் என்றும் அழைக்கப்படுகின்றார்.
# காமேஸ்வரர் கோயில் (வேளாங்கண்ணி அருகில்)

## வழிபட்டோர்

### அகத்தியர்

அகத்தியர் வேதாரண்யம் செல்லும் வழியில் இங்கு வந்து இறைவனையும், இறைவியையும் வழிபட்டு, ஸ்ரீ லலிதா சகஸ்ரநாமம் இயற்றிப் போற்றியுள்ளார். அதில் **‘காமேச்வர’** என்கிற பதம் ஸ்ரீ லலிதா **சகஸ்ரநாமத்தில்** 5 இடங்களிலும், ஸ்ரீ லலிதா த்ரிசதீ நாமாவளியில் 14 இடங்களிலும் வருகின்றது. காமாட்சி என்கிற பதம் ஸ்ரீ லலிதா சகஸ்ரநாமத்தில் ஒரு இடத்திலும், ஸ்ரீ லலிதா **த்ரிசதீ நாமாவளி**யில் ‘காமேச்வரி’ என்கிற பதம் ஒரு இடத்திலும் வருகின்றது.
# காமேஸ்வரர் கோயில் (வேளாங்கண்ணி அருகில்)

## வழிபட்டோர்

### நக்கீரர்

“ நெற்றிக் கண்ணைக் காட்டினாலும் குற்றம் குற்றமே” என இறைவனுடன் வாதிட்ட நக்கீரர் நெற்றிக்கண்ணால் பாதிக்கப்பட்ட காமன் இங்கு வந்து வழிபட்டுத் தன் பாவம் போக்கியதை அறிந்து கொண்டு,தானும் வணங்கிப் பேரருள் பெற்றார். அதன் காரணமாக இத்தல மக்கள் என்றும் நலம் பெறச் சந்திரநதியின் குறுக்கே தடுப்பணையாக ஏரியை வெட்டி, ஆற்றுநீர் வீணாகக் கடலில் சென்று கலக்காதவாறு தடுத்துப் பயிர்வளம் பெருக உதவிச் சாதனை செய்துள்ளார். ஏரி இன்றும் **கீரனேரி** என அழைக்கப்படுகிறது. மேலும் தைப்பூசத்தில் சந்திரநதி – கீரனேரி சங்கமத்தில் தீர்த்தவாரி நடைபெறுகிறது.
# கூட்டுத் தீக்குளிப்பு

கோட்டையை விட்டு வெளியேறல், ஓவியம் ஆண்டு, 1825]]
அரச குலப் பெண்கள், கூட்டுத் கூட்டுத் தீக்குளிப்பு விழா அல்லது **ஜௌஹர்** எனும் கூட்டுத் தீக்குளிப்பு, ஆண்டு 1567]]
**கூட்டுத் தீக்குளிப்பு** அல்லது **ஜௌஹர்** (Jauhar), இந்தியாவின் இராசபுத்திர மன்னர்களின் கோட்டைகளை தில்லி சுல்தான்கள் போன்றவர்கள் முற்றுகையிட்டு மிகக் கடுமையாகத் தாக்கும் போது, போரில் தோற்கும் நிலையில் இருப்பின், இராசபுத்திர மன்னர்களின் மனைவிகள் மற்றும் இராசபுத்திர குலப் பெண்கள், தில்லி சுல்தான் படைவீரர்களின் கையில் சிக்கிச் சீரழிவதைத் தடுக்கும் நோக்கில் பெரும் தீ வளர்த்து அதில் கூட்டாக தீக்குளிப்பதே ஜௌஹர் விழா எனும் கூட்டுத் தீக்குளிப்பு நிகழ்வாகும். கூட்டுத் தீக்குளிப்பு நிகழ்வை இராசபுத்திர பெண்கள் பெருமையாகக் கருதினார்கள்.  
இரவில் கோட்டையில் நடக்கும் ஜௌஹர் விழாவின் போது, திருமணமான இராசபுத்திர குலப் பெண்கள் திருமண உடைகள் அணிந்து கொண்டு தங்கள் குழந்தைகளுடன் கூட்டாகத் தீக்குளிப்பர். ஜௌஹர் விழா நடந்த அடுத்த நாள் காலையில், கோட்டையில் இருக்கும் இராசபுத்திர படைவீரர்கள் குளித்து விட்டு, குங்குமப்பூ நிறத்திலான செவ்வாடைகள் உடுத்திக் கொண்டு, கூட்டாகத் தீக்குளித்து இறந்த தங்கள் குல பெண்டிர் மற்றும் குழந்தைகளின் சாம்பலை நெற்றியில் இட்டு, துளசி இலைகளை மென்று கொண்டு, கைகளில் போர்க் கருவிகளை ஏந்தி, கோட்டைக் கதவைத் திறந்து கொண்டு வெளியேறி, **ஜெய் பவானி** என வீர முழக்கம் எழுப்பியவாறு, எதிரிகளை வெற்றி கொள்ளும் வரை அல்லது மடியும் வரை வீரமாகப் போரிடுவர்.
# கூட்டுத் தீக்குளிப்பு

## பெயர்க்காரணம்

*ஜௌ* எனும் சமசுகிருதச் சொல்லிற்கு *ஜீவன்* அல்லது *வாழ்க்கை* என்றும், *ஹர்* எனும் சொல்லிற்கு தன்னைத்தானே *மாய்த்துக் கொள்ளல்* என்று பொருளாகும்.
# கூட்டுத் தீக்குளிப்பு

## கூட்டுத் தீக்குளிப்பு நிகழ்வுகள்

கூட்டுத் தீக்குளிப்பு தொடர்பான ஆவணங்கள் வரலாற்று ஆசிரியர்களால் நன்கு ஆவணப்படுத்தப்படவில்லை.  
கோரி முகமது போரில் தில்லியின் இறுதி இந்து மன்னரான பிரித்திவிராசு சௌகானைக் கொன்ற செய்தி அறிந்த பட்டத்து ராணி சம்யுக்தா, இராசபுத்திரப் பெண்களுடன் கூட்டாக தீக்குளித்து இறந்தார்.  
தில்லி சுல்தான்களின் ஆட்சிக் காலங்களில் குறிப்பாக அலாவுதீன் கில்சி மற்றும் துக்ளக் ஆட்சிக் காலங்களில், தற்கால இராஜஸ்தான் மற்றும் குசராத்து பகுதிகளை ஆண்டு கொண்டிருந்த இராசபுத்திர குலப் பெண்களின் கூட்டுத் தீக்குளிப்புகள் நிகழ்வுகள் நடைபெற்றன.  
1303, 1535, 1568 ஆம் ஆண்டுகளில் மேவார் நாட்டின் சித்தோர்கார் கோட்டையில் மூன்று முறை கூட்டுத் தீக்குளிப்பு நிகழ்வுகள் நடந்தேறின. அலாவுதீன் கில்சி ஆட்சிக் காலத்திலும், துக்ளக் ஆட்சிக் காலத்திலும், ஜெய்சல்மேர் கோட்டையில் இரு கூட்டுத் தீக்குளிப்புகள் நடந்தேறின. மற்றொரு கூட்டுத் தீக்குளிப்பு நிகழ்வு சந்தேரிக் கோட்டையில் நடந்தேறியது.
# கூட்டுத் தீக்குளிப்பு

## கூட்டுத் தீக்குளிப்பு நிகழ்வுகள்

### ஜெய்சல்மேர் கூட்டுத் தீக்குளிப்பு

தில்லி சுல்தான் அலாவுதீன் கில்சி, ஜெய்சல்மேர் கோட்டையை ஏழு மாத முற்றுகைக்குப் பின்னர் கைப்பற்றும் தருவாயில், கோட்டைக்குள் இருந்த 24,000 இராசபுத்திர குலப் பெண்கள் பெரும் தீ வளர்த்து கூட்டாகத் தீக்குளித்து உயிர் துறந்தனர்.
# கூட்டுத் தீக்குளிப்பு

## கூட்டுத் தீக்குளிப்பு நிகழ்வுகள்

### சித்தூர் தீக்குளிப்பு

1528இல் **இராண சங்கா** கண்வா போரில் மாண்ட பின்னர், மேவார் மற்றும் சித்தோர்கார் நாட்டுப் படைவீரர்கள், விதவையான இராணி கர்ணாவதியின் தலைமையில் ஒன்று திரண்டனர். குஜராத் சுல்தான் பகதூர் ஷா, சித்தூர் கோட்டையை கைப்பற்றியதால், இராணி கர்ணாவதியும், இராசபுத்திரப் பெண்களும் மார்ச் 8, 1528 இல் கூட்டுத் தீக்குளித்து இறந்தனர். இராசபுத்திர ஆண்கள், பகதூர் ஷா படைகளுடன் உயிர் துறக்கும் வரை கொடூரமாகப் போரிட்டு மாண்டனர்.
# கூட்டுத் தீக்குளிப்பு

## கூட்டுத் தீக்குளிப்பு நிகழ்வுகள்

### மூன்றாம் சித்தூர் தீக்குளிப்பு

செப்டம்பர் 1567இல் அக்பர் சித்தூர் கோட்டையைப் பல மாதங்கள் முற்றுகையிட்டார். இறுதியில் கோட்டையைப் பீரங்கிகளால் தாக்கி, 22 பிப்ரவரி 1568 அன்று கோட்டையைத் திறந்து பார்க்கையில், இராசபுத்திரப் பெண்கள் கூட்டுத் தீக்குளித்து இறந்து போனதை கண்டார். இராசபுத்திர ஆண்கள், நெற்றியில் சாம்பலைப் பூசிக் கொண்டு, **ஜெய் பவானி** என வீர முழக்கம் இட்டவாறு, அக்பரின் படைகளுடன் இறக்கும் வரை போரிட்டனர். இக்கூட்டுத் தீக்குளிப்பு நிகழ்வுகள் அபுல் பசல் எழுதிய அக்பர் நாமாவில் குறிக்கப்பட்டுள்ளது.
# கூட்டுத் தீக்குளிப்பு

## கூட்டுத் தீக்குளிப்புக் காரணங்கள்

போரில் தில்லி சுல்தான் போன்ற எதிரிகள் கையில் தங்கள் குலப் பெண்கள் சிக்கிச் சீரழிந்து போவதை விட இறப்பதே மேல் என இராசபுத்திர குலத்தினர் எண்ணியதே கூட்டுத் தீக்குளிப்புக்கு காரணம் என வரலாற்று ஆசிரியர்கள் கருதுகிறார்கள். மேலும் இக்கூட்டுத் தீக்குளிப்பை மன்னர் குலப் பெண்களும் பெரும் தியாகமாக கருதினர்.
# சித்தோர்கார்

**சித்தோர்கார்** அல்லது **சித்தூர்** (Chittorgarh) மேற்கு இந்திய மாநிலமான இராஜஸ்தானின் சித்தோர்கார் மாவட்டத்தின் தலைமையிட நகரமும், நகராட்சியும் ஆகும். காம்பிர் ஆற்றாங்கரையில் அமைந்த இந்நகரம் முன்னர் மேவார் சிசோடியா இராசபுத்திர குலத்தின் தலைநகராக விளங்கியது. மேவார் இராச்சியத்தின் தலைநகராக சித்தூர் விளங்கியது.  
ராணி பத்மினி மற்றும் ராணி கர்ணாவதி, சித்தூர் கோட்டையை எதிரிகளிடமிருந்து போரிட்டுக் காத்தனர்.
1303இல் அலாவுதீன் கில்சி சித்தூர் கோட்டையை முற்றுகையிட்டார்,
1598இல் முகலாயப் பேரரசர் அக்பர் சித்தூரை கைப்பற்றினார். சித்தூர் கோட்டை இந்தியாவின் பெரிய கோட்டைகளில் ஒன்றாகும். சித்தூரின் மீராபாய் சிறந்த கிருஷ்ண பக்தை ஆவார்.
# சித்தோர்கார்

## கூட்டுத் தீக்குளிப்பு

சித்தூர் கோட்டையை இசுலாமிய மன்னர்கள் கைப்பற்றும் போது, இராசபுத்திர அரச குலப் பெண்கள் எதிரி மன்னர்களின் கையில் சிக்கிச் சீரழிவதைவிட, பெரும் தீ வளர்த்து அதில் கூட்டுத்தீக்குளித்து உயிரை மாய்த்துக் கொள்ளும் வழக்கம் உடையவர்கள்.
# சித்தோர்கார்

## போக்குவரத்து

தங்க நாற்கரச் சாலைத் திட்டத்தில் சித்தூர் நகரம் அமைந்துள்ளதால், நாட்டின் அனைத்து நகரங்களுடன் இருப்புப்பாதை மற்றும் நெடுஞ்சாலைகள் மூலம் இணைக்கப்பட்டுள்ளது.
# சித்தோர்கார்

## சுற்றுலா தலங்கள்

- சித்தோர்கார் கோட்டை
யின் உட்புறக் காட்சி]]
யில் கோயில்]]
# சித்தோர்கார்

## கல்வி

1. மேவார் பல்கலைக்கழகம்
1. சைனிக் பள்ளி
1. கேந்திரிய வித்தியாலம்
1. புனித பவுல் உயர்நிலை பள்ளி
1. தில்லி பப்ளிக் ஸ்கூல்
1. ஜவஹர் நவோதய வித்தியாலயம்
1. பிர்லா மேனிலைப் பள்ளி Birla Shiksha Kendra, Chanderiya, Chittorgarh
1. மகாராணா பிரதாப் அரசு மேற்படிப்பு கல்லூரி
1. ஆர் என் டி சட்டக் கல்லூரி
1. இராஜஸ்தான் பொறியியல் மற்றும் தொழில் நுட்பக் கல்லூரி (RIET)
# சித்தோர்கார்

## தொழிற்சாலைகள்

- இந்துஸ்தான் சிங்க் தொழிற்சாலை
- பிர்லா சிமெண்ட் தொழிற்சாலை
# சித்தோர்கார்

## இதனையும் காண்க

- சித்தோர்கார் கோட்டை
- மேவார் இராச்சியம்
- ராணி பத்மினி
# பேக்கரைட்டு

**பேக்கரைட்டு** *(Bakerite)* என்பது Ca<sub>4</sub>B<sub>4</sub>(BO<sub>4</sub>)(SiO<sub>4</sub>)<sub>3</sub>(OH)<sub>3</sub>•(H<sub>2</sub>O)) என்ற வேதியியல் வாய்ப்பாடு கொண்ட ஒரு கனிமம் ஆகும். நீரேறிய கால்சியம் போரோ-சிலிக்கேட்டு ஐதராக்சைடுக்கு பேக்கரைட்டு என்ற பொதுப்பெயர் வழங்கப்பட்டுள்ளது. அமெரிக்காவின் கலிபோர்னியாவிலுள்ள பேக்கரில், எரிமலைப் பாறைகளில் இக்கனிமம் கிடைக்கிறது .  
ஐக்கிய அமெரிக்க நாட்டின் கலிபோர்னியாவில் இன்யோ மாகாணத்திலுள்ள, பேர்னாசு கிறீக் மாவட்ட, சாவுப் பள்ளத்தாக்கு தேசியப் பூங்காவில், கார்க்சுகிரியு கேன்யன் சுரங்கத்தில் 1903 ஆம் ஆண்டு முதன்முதலாக இக்கனிமம் கண்டறியப்பட்டது. பசிபிக் கடற்கரை போராக்சு நிறுவனத்தின் இயக்குநர் இரிச்சார்டு சி.பேக்கர் கண்டறிந்த காரணத்தால் இக்கனிமத்திற்குப் பேக்கரைட்டு என்ற பெயர் வைக்கப்பட்டது.
# கம்பராமாயணத்தின் அமைப்பு

**கம்பராமாயணம்** என்பது கம்பரால் இயற்றப்பட்ட நூலாகும். இந்நூல் வால்மீகியின் வடமொழி இராமாயணத்தினை மூலமாகக் கொண்டு இயற்றப்பட்டது.  
இந்நூல் ஆறு காண்டங்களைக் கொண்டு விளங்குகிறது. காண்டங்கள் என்பவை காப்பியத்தின் பெரும்பிரிவுகளைக் குறிக்கும்.  
1. பாலகாண்டம்
1. அயோத்தியா காண்டம்
1. ஆரண்ய காண்டம்
1. கிட்கிந்தா காண்டம்
1. சுந்தர காண்டம்
1. யுத்த காண்டம்  
ஒவ்வொரு காண்டமும் உட்பிரிவுகளைக் கொண்டிருக்கும். அத்தகு உட்பிரிவுகளுக்குப் படலம் என்று பெயர்
# கம்பராமாயணத்தின் அமைப்பு

### பாலகாண்டம்

பால என்பது தோற்ற வரலாற்றைக் குறிப்பதாகும். இராமனது இளவயது வாழ்வைக் குறிப்பதனால் இது பாலகாண்டம் என வழங்கப்பட்டது. பாலகாண்டம் இருபத்துநான்கு படலங்களைக் கொண்டு அமைந்துள்ளது.
- பாயிரம்
1. ஆற்றுப் படலம்
1. நாட்டுப் படலம்
1. நகரப் படலம்
1. அரசியற் படலம்
1. திரு அவதாரப் படலம்
1. கையடைப் படலம்
1. தாடகை வதைப் படலம்
1. வேள்விப் படலம்
1. அகலிகைப் படலம்
1. மிதிலைக் காட்சிப் படலம்
1. கைக்கிளைப் படலம்
1. வரலாற்றுப் படலம்
1. கார்முகப் படலம்
1. எழுச்சிப் படலம்
1. சந்திரசயிலப் படலம்
1. வரைக்காட்சிப் படலம்
1. பூக்கொய் படலம்
1. நீர் விளையாட்டுப் படலம்
1. உண்டாட்டுப் படலம்
1. எதிர்கொள் படலம்
1. உலாவியற் படலம்
1. கோலம்காண் படலம்
1. கடிமணப் படலம்
1. பரசுராமப் படலம்
# கம்பராமாயணத்தின் அமைப்பு

### அயோத்தியா காண்டம்

இராமன் அயோத்திக்கு அரசனாக முடிசூடத் தேர்ந்தெடுக்கப்படுவதிலிருந்து அயோத்தியா காண்டம் தொடங்குகிறது. இதனால் இதற்கு அயோத்தியா காண்டம் என்று பெயர். அயோத்தியா காண்டம் பதின்மூன்று படலங்களைக் கொண்டு அமைந்துள்ளது.  
1. மந்திரப் படலம்
1. மந்தரை சூழ்ச்சிப் படலம்
1. கைகேயி சூழ்ச்சிப் படலம்
1. நகர் நீங்கு படலம்
1. தைலம் ஆட்டு படலம்
1. கங்கைப் படலம்
1. குகப் படலம்
1. வனம் புகு படலம்
1. சித்திரகூடப் படலம்
1. பள்ளிப்படைப் படலம்
1. ஆறுசெல் படலம்
1. கங்கை காண் படலம்
1. திருவடி சூட்டு படலம்
# கம்பராமாயணத்தின் அமைப்பு

### ஆரணிய காண்டம்

இராமனுக்கு அரசுரிமை மறுக்கப்பட்டு கானகம் சென்று வாழும்நிலை ஏற்பட்டது. இக்கானக வாழ்வைக் குறித்து எழுவதனால் இது ஆரணிய காண்டம் எனப்பட்டது. ஆரணியம் என்றால் கானகம் (வனம், காடு) எனப் பொருள்படும். ஆரணிய காண்டம் பதின்மூன்று படலங்களைக் கொண்டுள்ளது.  
1. விராதன் வதைப் படலம்
1. சரபங்கன் பிறப்பு நீங்கு படலம்
1. அகத்தியப் படலம்
1. சடாயு காண் படலம்
1. சூர்ப்பணகைப் படலம்
1. கரன் வதைப் படலம்
1. சூர்ப்பணகை சூழ்ச்சிப் படலம்
1. மாரீசன் வதைப் படலம்
1. இராவணன் சூழ்ச்சிப் படலம்
1. சடாயு உயிர் நீத்த படலம்
1. அயோமுகிப் படலம்
1. கவந்தன் படலம்
1. சவரி பிறப்பு நீங்கு படலம்
# கம்பராமாயணத்தின் அமைப்பு

### கிட்கிந்தா காண்டம்

சீதையைப் பிரிந்த இராம இலக்குவர்கள் தேடி அலைந்தனர். வழியில் கிட்கிந்தை எனும் வானரங்கள் ஆளும் நாட்டைச் சென்றடைந்தனர். அங்கே அனுமன், சுக்கிரீவன் ஆகியோரின் நட்பைப் பெற்றனர். பிறகு சுக்கிரீவனின் சகோதரனான வாலியைக் கொன்று கிட்கிந்தையின் ஆட்சிப் பொறுப்பை சுக்கிரீவனுக்கு அளித்தனர். அதனால் இது கிட்கிந்தா காண்டம் எனப்படுகிறது. கிட்கிந்தா காண்டம் பதினேழு படலங்களைக் கொண்டுள்ளது.  
1. பம்பை வாவிப் படலம்
1. அனுமப் படலம்
1. நட்புக் கோட்படலம்
1. மராமரப் படலம்
1. துந்துபிப் படலம்
1. கலன் காண் படலம்
1. வாலி வதைப் படலம்
1. தாரை புலம்புறு படலம்
1. அரசியற் படலம்
1. கார்காலப் படலம்
1. கிட்கிந்தைப் படலம்
1. தானை காண் படலம்
1. நாட விட்ட படலம்
1. பிலம் புக்கு நீங்கு படலம்
1. ஆறு செல் படலம்
1. சம்பாதிப் படலம்
1. மயேந்திரப் படலம்
# கம்பராமாயணத்தின் அமைப்பு

### சுந்தர காண்டம்

கம்பராமாயணத்துள் மிகவும் போற்றக்கூடிய பகுதியாக விளங்குவது சுந்தர காண்டமாகும். இங்கு சுந்தரன் என்று குறிக்கப் பெறுபவன் அனுமன் ஆவான். சொல்லின் செல்வன் என்று கம்பர் அனுமனது பெருமையை விளக்குகிறார். இராமனைப் பிரிந்த சீதைக்கும், சீதையைப் பிரிந்த இராமனுக்கும் இடையில் பிள்ளையைப் போலத் தூது சென்று அவர்தம் உள்ளக்கருத்தை உள்ளபடி உரைத்தபாங்கினாலேயே இதற்குச் சுந்தர காண்டம் எனப் பெயர் ஏற்பட்டது. சுந்தரம் என்றால் அழகு என்று பொருள். இன்றும் கணவன்-மனைவி ஆகிய தம்பதியரிடையே ஏற்படும் உளவேறுபாடுகளைத் தீர்ப்பதற்கு சுந்தர காண்டம் படிப்பது வழக்கமாக உள்ளது. சுந்தரகாண்டம் பதினான்கு படலங்களைக் கொண்டு அமைந்துள்ளது.அதன் பதினான்கு படலங்கள் பின்வருமாறு:  
1. கடல் தாவு படலம்
1. ஊர் தேடு படலம்
1. காட்சிப் படலம்
1. உருக் காட்டு படலம்
1. சூடாமணிப் படலம்
1. பொழில் இறுத்த படலம்
1. கிங்கரர் வதைப் படலம்
1. சம்புமாலி வதைப் படலம்
1. பஞ்ச சேனாபதிகள் வதைப் படலம்
1. அக்ககுமாரன் வதைப் படலம்
1. பாசப் படலம்
1. பிணி வீட்டு படலம்
1. இலங்கை எரியூட்டு படலம்
1. திருவடி தொழுத படலம்
# கம்பராமாயணத்தின் அமைப்பு

### யுத்தகாண்டம்

இராம-இராவண யுத்தத்தை விளக்குவதனால் இது யுத்த காண்டம் என வழங்கப்பட்டது. பண்டைக்காலப் போர்முறைகள் மிகுதியாக இதனுள் விளக்கப்பட்டுள்ளன. தாக்கும் முறை, படைகளின் அணிவகுப்பு, போருக்குரிய அறங்கள் முதலியவை அவற்றுள் அடங்கும். யுத்தகாண்டம் நாற்பத்து இரண்டு படலங்களைக் கொண்டு அமைந்துள்ளது.  
1. கடல் காண் படலம்
1. இராவணன் மந்திரப் படலம்
1. இரணியன் வதைப் படலம்
1. வீடணன் அடைக்கலப் படலம்
1. ஒன்னார் வலிஅறி படலம்
1. கடல் சீறிய படலம்
1. வருணன் அடைக்கலப் படலம்
1. சேது பந்தனப் படலம்
1. ஒற்றுக் கேள்விப் படலம்
1. இலங்கைகாண் படலம்
1. இராவணன் வானரத்தானை காண் படலம்
1. மகுட பங்கப் படலம்
1. அணிவகுப்புப் படலம்
1. அங்கதன் தூதுப் படலம்
1. முதற் போர் புரி படலம்
1. கும்பகருணன் வதைப் படலம்
1. மாயா சனகப் படலம்
1. அதிகாயன் வதைப் படலம்
1. நாகபாசப் படலம்
1. படைத் தலைவர் வதைப் படலம்
1. மகரக்கண்ணன் வதைப் படலம்
1. பிரமாத்திரப் படலம்
1. சீதை களம்காண் படலம்
1. மருத்துமலைப் படலம்
1. களியாட்டுப் படலம்
1. மாயா சீதைப் படலம்
1. நிகும்பலை யாகப் படலம்
1. இந்திரசித்து வதைப் படலம்
1. இராவணன் சோகப் படலம்
1. படைக் காட்சிப் படலம்
1. மூலபல வதைப் படலம்
1. வேல் ஏற்ற படலம்
1. வானரர் களம் காண் படலம்
1. இராவணன் களம் காண் படலம்
1. இராவணன் தேர் ஏறு படலம்
1. இராமன் தேர் ஏறு படலம்
1. இராவணன் வதைப் படலம்
1. மண்டோதரி புலம்புறு படலம்
1. வீடணன் முடி சூட்டு படலம்
1. பிராட்டி திருவடி தொழுத படலம்
1. மீட்சிப் படலம்
1. திருமுடி சூட்டு படலம்
1. விடை கொடுத்த படலம்
# கம்பராமாயணத்தின் அமைப்பு

## இவற்றையும் காண்க

- கம்பராமாயணம்
# ஆழ்கடல் இருட்பகுதி

**ஆழ்கடல் இருட்பகுதி** *(Aphotic zone)* என்பது ஓர் ஏரி அல்லது கடலின் எப்பகுதியில் மிகச் சிறிய அளவு சூரியவொளியோ அல்லது முற்றிலும் சூரியவொளி இல்லாமலோ இருக்கிறதோ அப்பகுதியைக் குறிக்கும். 1 சதவீதத்திற்கும் குறைவான அளவு சூரிய ஒளி ஊடுருவும் பகுதிக்கு கீழேயுள்ள ஆழப்பகுதியே ஆழ்கடல் இருட்பகுதியாகும் என்று பொதுவாக வரையறுக்கப்படுகிறது. இதன் விளைவாக, உயிரி ஒளிர்வு மட்டுமே இப்பகுதியில் காணக்கிடைக்கும் ஒளியாகும். இப்பகுதியில் காணப்படும் பெரும்பாலான உணவு முழுவதும், ஏரி அல்லது கடலின் கீழே மூழ்கி இறந்துபோன உயிரினங்களிடம் இருந்தே வருகிறது.  
கலங்கு திறன் மற்றும் ஓர் ஆண்டின் பருவ காலங்கள் போன்ற காரணிகள், ஒளியற்ற இப்பகுதியின் ஆழத்தை பெரிதும் பாதிக்க இயலும். சூரிய ஒளியால் நேரடியாகப் பாதிக்கப்படும் ஏரி அல்லது கடலின் சூரிய ஒளி மண்டலத்திற்குக் கீழாக ஆழ்கடல் இருட்பகுதி மண்டலம் காணப்படுகிறது.
# ஆழ்கடல் இருட்பகுதி

## பெருங்கடல்

வரையறைகளின்படி ஆழ்கடல் இருட்பகுதியானது, பெருங்கடலில் 200 மீ (660 அடி) முதல் 1000 மீட்டர் (3300 அடி) வரையிலும், மேலும் பெருங்கடலின் தரைப்பகுதி வரையிலும் விரிவடைந்துள்ளது . அக்டினோட்டெரிகீயை வகை மீன்கள், ராட்சத கணவாய் உயிரினங்கள், எலும்பு மீன்கள் மற்றும் தலைக்காலி போன்ற தனித்துவமிக்க ஆழ்கடல் உயிரினங்கள் இப்பகுதியில் காணப்படுகின்றன.  
ஆழ்கடல் இருட்பகுதி மண்டலமானது மேலும் கூடுதலாக பல பகுதிகளாகப் பிரிக்கப்படுகிறது. அவை, ஆழ்கடல் , ஆழ்கடல் மண்டலம் மற்றும் ஆழ்கடல் பாதாள மண்டலம் என்பனவாகும் . 200 மீட்டர்(656 அடி) முதல் 2000 மீட்டர் (6562 அடி) வரையுள்ள பெருங்கடல் பகுதி ஆழ்கடல் என்று கருதப்படுகிறது . 2000 மீட்டர் (6562 அடி) முதல் 6000 மீட்டர் (19685 அடி) வரையுள்ள பகுதி ஆழ்கடல் மண்டலம் என்றும் 6000 மீட்டர் (20000 அடி) முதல் கடலின் தரைப்பகுதி வரையுள்ள பகுதி ஆழ்கடல் பாதாள மண்டலம் என்றும் கருதப்படுகிறது. இப்பகுதியில் வாழும் உயிரினங்கள் முழுமையாக இருளில் வாழக்கூடிய உயிரினங்களாகக் காணப்படுகின்றன.
# ஜிக்னேசு மேவானி

**ஜிக்னேசு மேவானி**(Jignesh Mevani) என்பவர் குசராத்து மாநிலத்தைச் சேர்ந்த சமூகச் செயற்பாட்டாளர் ஆவார். இவர் ஒரு வழக்கறிஞரும் அம்பேத்கரியக் கொள்கையாளரும் ஆவார்.  
தலித் அசுமிதா யாத்திரையை முன்னின்று நடத்தினார். குசராத்து மாநிலத் தலைநகர் ஆமதாபாத்திலிருந்து சவுராட்டிர உனா வரை அந்த யாத்திரை செலுத்தப்பட்டது. அப்போராட்டத்தில் இறந்த மாடுகளை இனி அப்புறப் படுத்தப் போவதில்லை என 20000 தலித் மக்கள் உறுதி எடுத்துக் கொண்டனர்.
# கனடிய ஆர்க்டிக்குத் தீவுக்கூட்டம்

**கனடிய ஆர்க்டிக்குத் தீவுக்கூட்டம்** (*Canadian Arctic Archipelago*) அல்லது பெரும்பாலான நேரங்களில் **ஆர்க்டிக்குத் தீவுக்கூட்டம்** கனடாவின் பெருநிலத்தின் வடக்கே உள்ள தீவுக் கூட்டங்களாகும்.  
வட அமெரிக்காவின் வடகோடியில் ஆர்க்டிக்கு பெருங்கடலில் ஏறத்தாழ பரப்பளவில்அமைந்துள்ள இத்தீவுக்கூட்டத்தில் 36,563 தீவுகள் அடங்கியுள்ளன. வடக்கு கனடாவின் பெரும்பான்மையான நூனவுட் மற்றும் வடமேற்கு நிலப்பகுதிகளின் சில பகுதிகள் இதில் அடங்கியுள்ளன. கனடிய ஆர்க்டிக்குத் தீவுக்கூட்டத்தில் புவி சூடாதலின் சில விளைவுகளை உணர முடிகின்றது; இவை உருகுவதன் காரணமாக 2100ஆம் ஆண்டில் கடல் மட்டங்கள் உயரும் என சில கணினி மதிப்பீடுகள் தெரிவிக்கின்றன.
# கனடிய ஆர்க்டிக்குத் தீவுக்கூட்டம்

## முதன்மைத் தீவுகள்

இந்தத் தீவுக்கூட்டத்தில் bigger than 130 ச.கி.மீ. விட கூடுதலான பரப்பளவைக் கொண்ட 94 முதன்மைத் தீவுகள் உள்ளன; உலகின் மிகப்பெரிய முதல் பத்துத் தீவுகளில் மூன்று இதில் அடங்கியுள்ளன. இவற்றைத் தவிர 36,469 சிறு தீவுகள் உள்ளன. 10,000 ச.கி.மீ.க்கும் கூடுதலான பரப்பளவுள்ள பெரிய தீவுகளாவன:  
| உலகம் | கனடா |  |  |  |  |
| --- | --- | --- | --- | --- | --- |
| பாஃபின் தீவு | நூ | 5 | 1 | 9,563 |  |
| விக்டோரியா தீவு | வமே, நூ | 9 | 2 | 1,707 |  |
| எல்லெசுமியர் தீவு | நூ | 10 | 3 | 168 |  |
| பேங்க்சு தீவு | வமே | 24 | 5 | 114 |  |
| தேவோன் தீவு | நூ | 27 | 6 | 0 |  |
| அக்செல் எய்பெர்கு தீவு | நூ | 32 | 7 | 0 |  |
| மெல்வில் தீவு | வமே, நூ | 33 | 8 | 0 |  |
| சௌதாம்டன் தீவு | நூ | 34 | 9 | 721 |  |
| வேல்சு இளவரசர் தீவு | நூ | 40 | 10 | 0 |  |
| சாமெர்செட் தீவு | நூ | 46 | 12 | 0 |  |
| பாதர்சுட்டு தீவு | நூ | 54 | 13 | 0 |  |
| இளவரசர் பாட்றிக்கு தீவு | வமே | 55 | 14 | 0 |  |
| அரசர் வில்லியம் தீவு | நூ | 61 | 15 | 960 |  |
| எல்லெப் ரிங்னெசு தீவு | நூ | 69 | 16 | 0 |  |
| பைலோட் தீவு | நூ | 72 | 17 | 0 | }<sup>*</sup>&nbsp;<small>வமே = வடமேற்கு நிலப்பகுதிகள், நூ = நூனவுட்</small> |
# ஜமீந்தார்

நவாப் குடும்பத்தின் சமீந்தார்]]  
**சமின்தார்** அல்லது **நிலக்கிழார்** (zamindar) இந்தியத்துணைக் கண்டத்தில் முகலாயப் பேரரசின் ஆட்சிக் காலத்தில், ஆயிரக்கணக்கான ஏக்கர் விளைநிலங்களையும், உழவர்களையும் கொண்டிருப்பர்களைக் குறிக்கும்.  
பெருநிலக்கிழார்கள் விளைநிலங்களை, குடியானவர்களுக்கு குத்தகைக்கு விட்டு, விளைச்சலில் கிடைக்கும் தானியங்களின் ஒரு பகுதியை வரியாக அரசுப் படைகளின் பராமரிப்புச் செலவிற்கு அரசிற்கு செலுத்துவர்.
பிரித்தானிய இந்தியாவில், சமீந்தார்கள் கொண்டிருக்கும் நிலங்களின் பரப்பளவுக்கு ஏற்ப, சமத்தான *மகாராசா* , *இராசா* போன்ற அடைமொழிகளுடன் அழைக்கப்பட்டனர்.  
முகலாயர் ஆட்சிக் காலத்தில் சமீந்தார்கள் அதிகார வர்க்கத்தினராக இருந்தனர். அக்பர் காலத்தில் போர்க் குதிரைகளையும் மற்றும் குதிரை வீரர்களின் பயிற்சிக்கும், பராமரிப்புச் செலவிற்கும் மன்சப்தாரி முறை எனும் சமீந்தாரி முறை கொண்டு வரப்பட்டு, விளைநிலங்கள் ஒதுக்கப்பட்டது. நிலங்கள் **மன்சப்தாரி முறை**யில் அரசவைக் குடும்ப உறுப்பினர்களுக்கும், அரசவைப் பிரபுகளுக்கும் வழங்கப்பட்டது..  
ஆங்கிலேயர்களின் ஆட்சி காலத்தில், ஆங்கிலேயரின் ஆட்சி அதிகாரத்திற்கு கட்டுப்பட்ட 572 சமத்தான மன்னர்கள் மற்றும் சமீந்தார்கள் இருந்தனர். எடுத்துக்காட்டாக, பரோடா, பவநகர், ஐதராபாத்து, மைசூர், திருவிதாங்கூர் போன்ற பெரிய சமத்தானங்களும், பரீத்கோட், பட்டியாலா, மாலேர், புதுக்கோட்டை போன்ற சிறிய சமத்தானங்களும், இராமநாதபுரம், பொப்பிலி போன்ற பெருநிழக்கிழார்களும் செல்வாக்குடன் விளங்கினர்.  
சுதேச சமத்தான மன்னர்களும், சமீந்தார்களும் தங்கள் கட்டுப்பாட்டில் உள்ள விளைநிலங்களிலிருந்து கிடைக்கும் தானியங்களின் ஒரு பகுதியை குடியானவர்களிடமிருந்து வரியாக வசூலித்து ஆங்கிலேய அரசுக்கு கப்பமாகச் செலுத்தினர்.  
இந்திய விடுதலைக்குப் பின்னர் சமீந்தார் ஆட்சி முறையும் சமத்தானங்களின் ஆட்சிமுறையும் இந்தியாவில் ஒழிக்கப்பட்டு, அனைத்து விளைநிலங்கள் மீதான வரிகளை இந்தியாவின் மாநில அரசுகள் நேரடியாக, வருவாய்த் துறை மூலம் வசூலிக்கிறது.
# ஜமீந்தார்

## சமீந்தார்களின் வட்டாரப் பெயர்கள்

சமீந்தார்களை வட்டார வழக்கில், இராசத்தான், உத்தரப் பிரதேசம்,மத்தியப் பிரதேசம், இமாச்சலப் பிரதேசம், உத்தரகண்ட், பிகார், சத்தீசுகர் போன்ற மாநிலங்களில் **தாக்கூர்** என்றும், பஞ்சாப், அரியானா போன்ற பகுதிகளில் *சௌத்திரி*, *சர்தார்*, *மாலிக்* என்றும், மகாராட்டிராவில் *சாகீர்தார்* என்றும் அழைத்தனர்.
# ஜமீந்தார்

## பெயர்க் காரணம்

சமீந்தார் என்ற பாரசீக மொழியில் **சமீன்** என்பதற்கு **புவி/நிலம்** என்பர். குறிப்பாக பெரு விளைநிலங்களை கொண்டிருப்பவர்களை *சமீந்தார்* என்று அழைப்பர்.
# ஜமீந்தார்

## இந்திய விடுதலைக்குப் பின்னர்

இந்திய விடுதலைக்குப் பின்னர் அரசியல் சாசனத்தின் தொகுதி 19 மற்றும் 31இல் திருத்தங்கள் செய்யப்பட்டு சமீந்தாரி முறை ஒழிக்கப்பட்டது.
# அனுமந்தபுரம் வீரபத்திரர் கோயில்

**அனுமந்தபுரம் வீரபத்திரர் கோயில்** காஞ்சீபுரம் மாவட்டத்தில் உள்ளது.
# அனுமந்தபுரம் வீரபத்திரர் கோயில்

## அமைவிடம்

இக்கோயில் சிங்கப்பெருமாள் கோயில் அருகே அனுமந்தபுரம் என்னுமிடத்தில் அமைந்துள்ளது.
# அனுமந்தபுரம் வீரபத்திரர் கோயில்

## இறைவன்

கருவறையில் வீரபத்திரர் சுயம்புவாக உள்ளார்.
# அனுமந்தபுரம் வீரபத்திரர் கோயில்

## அருகிலுள்ள கோயில்கள்

இக்கோயிலுக்கு அருகே காமாட்சியம்மன் கோயில், தெய்வநாயகேஸ்வரர் கோயில், சத்தியநாதசாமி கோயில் உள்ளிட்ட பல கோயில்கள் உள்ளன.
# அனுமந்தபுரம் வீரபத்திரர் கோயில்

## இவற்றையும் காண்க

- தாராசுரம் வீரபத்திரர் கோயில்
- தஞ்சாவூர் வீரபத்திரர் கோயில்
- கும்பகோணம் வீரபத்திரர் கோயில்
# பார்மைல் புளோரைடு

**பார்மைல் புளோரைடு** *(Formyl fluoride)* என்பது HC(O)F என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும்.
# பார்மைல் புளோரைடு

## தயாரிப்பு

HC(O)F முதன் முதலில் 1934 ஆம் ஆண்டு கண்டறியப்பட்டது. இதனை தயாரிப்பதற்கு உள்ள பலமுறைகளில், சோடியம் மெத்தனோயேட்டுடன் பென்சோயில் புளோரைடைச் சேர்த்து தயாரிக்கும் வினைமுறை குறிப்பிடத்தக்கதாகும். இம்முறையில் பொட்டாசியம் பைபுளோரைடுடன் பென்சோயில் குளோரைடுடன் வினைபுரியச் செய்து பென்சோயில் புளோரைடு வினைநிகழ் களத்திலேயே உற்பத்தி செய்யப்படுகிறது  
:HCOONa + C<sub>6</sub>H<sub>5</sub>C(O)F &rarr; FC(O)H + C<sub>6</sub>H<sub>5</sub>COONa.
# பார்மைல் புளோரைடு

## கட்டமைப்பு

சமதள அமைப்பில் பார்மைல் புளோரைடு மூலக்கூறு காணப்படுகிறது. C-O பிணைப்பின் பிணைப்பு நீளம் 1.18 ஆகவும் C-F பிணைப்பின் பிணைப்பு நீளம் 1.34 A ஆகவும் உள்ளது
# கலங்கற்றன்மை

**கலங்கற்றன்மை** (Turbidity) என்பது, பொதுவாக வெறும் கண்ணுக்குத் தெரியாத சிறு துணிக்கைகள் பெரும் எண்ணிக்கையில் நீர்மம் ஒன்றில் தொங்கல் நிலையில் காணப்படும்போது அந்நீர்மம் கலங்கிய நிலையில் இருப்பதைக் குறிக்கும். கலங்கற்றன்மையை அளப்பது, நீரின் தரத்தைக் கண்டறிவதற்கான முக்கிய சோதனை ஆகும்.  
நீர்மங்கள், பல்வேறு அளவுகளிலான திண்மப் பொருட்களைத் தொங்கல் நிலையில் கொண்டிருக்கக்கூடும். இவ்வாறு தொங்கல் நிலையில் உள்ள துணிக்கைகள் போதிய அளவு பெரியனவாகவும், எடை கொண்டனவாகவும் இருந்தால், அவை விரைவாக அந்நீர்மம் இருக்கும் கலத்தின் அடிப்பகுதியில் படிந்துவிடும். சிறிய, எடை குறைவான துணிக்கைகள் மிக மெதுவாகவே அடியிற் படிகின்றன. நீர்மம் அடிக்கடி கலக்கப்பட்டாலோ, துணிக்கைகள் கூழ் நிலையில் இருந்தாலோ துணிக்கைகள் அடியில் படியாமலேயே இருக்கவும் கூடும். இவ்வாறான சிறிய துணிக்கைகள் நீர்மங்களைக் கலங்கல் நிலையில் வைத்திருக்கின்றன.  
கலங்கற்றன்மை அல்லது மங்கற்றன்மை கண்ணாடி, நெகிழி போன்ற திண்மப் பொருட்கள் தொடர்பிலும் பயன்படுகின்றன. நெகிழி உற்பத்தியில், மங்கற்றன்மை என்பது, உட்புகும் ஒளியின் திசையில் இருந்து, 2.5°க்கு மேல் விலகிச் செல்லும் ஒளியின் நூற்று வீதத்தால் குறிக்கப்படுகிறது.
# கலங்கற்றன்மை

## காரணங்கள்

திறந்த நீரில் தாவர மிதவை நுண்ணுயிரிகளின் வளர்ச்சியால் கலங்கற்றன்மை ஏற்படலாம். கட்டுமானம், அகழ்வு வேலை, வேளாண்மை போன்ற நிலத்தைக் குழப்புகின்ற மனித நடவடிக்கைகளால், மழைக் காலங்களில் வழிந்தோடும் நீருடன் கலக்கும் அதிக அளவான படிவுகள் நீர்நிலைகளிற் கலப்பதால் நீர் கலங்கற்றன்மை பெறுகிறது. கரைகள் அரிக்கப்படுவதாலும், நகரப் பகுதிகளில் சாலைகள், பாலங்கள், வண்டிகள் தரிப்பிடங்கள் போன்றவற்றினூடாக வடிந்தோடும் நீர் மாசடைவதாலும், அருகில் இருக்கக்கூடிய நீர்நிலைகள் பெருமளவு கலங்கற்றன்மை கொண்டனவாக மாறுகின்றன.  
குடிநீரில் எவ்வளவு அதிக அளவில் கலங்கற்றன்மை காணப்படுகின்றதோ இரையகக்குடலிய நோய்கள் உருவாவதற்கான வாய்ப்பும் கூடுதலாகக் காணப்படும். நீரில் தொங்கல் நிலையில் உள்ள துணிக்கைகளில் தீநுண்மங்களும், பக்டீரியாக்களும் ஒட்டியிருக்கக்கூடும் என்பதால், நோயெதிர்ப்புத்திறன் குறைவாக உள்ளவர்களுக்கு இது பெரிய பிரச்சினையாக இருக்கும்.
# கறிவேப்பிலை அழகி

**கறிவேப்பிலை அழகி** (**Common Mormon** (*Papilio polytes*)) என்பது அழகிகள் குடும்ப பட்டாம் பூச்சியாகும். இது ஆசியாவில் பரவலாகக் காணப்படுகிறது.  
இந்தப் பட்டாம் பூச்சி கறுப்பு நிற இறக்கைகளில் செந்நிறத் திட்டுகள், வெள்ளைப் பட்டைகளுடன், அழகாக இருக்கும். இதைப் பார்க்க உரோசா அழகி மற்றும் சிவப்புடல் அழகி போலக் காணப்படும்
# கறிவேப்பிலை அழகி

## காணப்படும் எல்லை

பாக்கித்தான், இந்தியா, வங்காளதேசம், நேபாளம், இலங்கை, மியான்மர், தாய்லாந்து, தெற்கு மற்றும் மேற்கு சீனா ( ஆய்னான் (குவாங்டாங் மாகாணங்களுக்கு உட்பட்ட பகுதிகள்), தாய்வான், ஆங்காங், ஜப்பான் (ரையுக்யா தீவு), வியட்நாம், லாவோஸ், கம்போடியா, அந்தமான் தீவுகள், நிக்கோபார் தீவுகள், கிழக்கு மற்றும் மலேசியத் தீபகற்பம், புரூணை, இந்தோனேசியா ( மலுக்கு தீவுகள்மற்றும் ஐரியன் சாவா தவிர), பிலிப்பீன்சு, வடக்கு மரியானா தீவுகள் (சைப்பேன்) போன்ற பகுதிகளில் காணப்படுகிறது.
# மத்தியப் பிரதேச வரலாறு

இந்தியாவின் மாநிலமான மத்தியப் பிரதேசத்தின் வரலாறு மூன்று கால கட்டங்களைக் உள்ளடக்கியது.
# மத்தியப் பிரதேச வரலாறு

## பண்டைய வரலாறு

கி மு 3ஆம் நூற்றாண்டில் நிறுவிய சாஞ்சி தூபி]]  
கி மு 6ஆம் நூற்றாண்டில் பண்டைய உஜ்ஜைன் பெரு நகரம், மால்வா எனப்படும் அவந்தி நாட்டின் தலைநகராக விளங்கியது.
அவந்தி நாட்டின் வடக்கில் புந்தேல்கண்ட் பகுதியில் சேதி நாடு இருந்தது.
பரத கண்டத்தின் வடக்குப் பகுதிகள் முழுவதையும் மகதப் பேரரசின் கீழ் சந்திரகுப்த மௌரியர் கொண்டு வரும் போது, மத்தியப் பிரதேசமும் மௌரியர் ஆட்சியின் கீழ் சென்றது.
அசோகரின் மனைவி தற்கால போபால் நகரத்தின் வடக்குப் பகுதியை விதிஷா பகுதியைச் சேர்ந்தவர்.
கி மு 3ஆம் நூற்றாண்டில் மௌரியப் பேரரசின் வீழ்ச்சிக்கு பின் பரத கண்டத்திற்கு மேற்கிலிருந்து படையெடுத்து வந்த சகர்களும், குசானர்களும், உள்ளூர் ஆட்சியாளர்களும் மத்திய இந்தியப் பகுதியான மத்தியப் பிரதேசத்தை கைப்பற்றி ஆள போட்டியிட்டனர்.
கி மு முதல் நூற்றாண்டு முதல், கங்கைச் சமவெளிக்கு, அரபுக்கடலின் துறைமுகங்களுக்கும் நடுவில், சிப்ரா ஆற்றாங்கரையில் அமைந்த உஜ்ஜைன் நகரம் புகழ் பெற்ற வணிக மையமாகவும், ஆன்மீக மையமாகவும் விளங்கியது.
உஜ்ஜைன் நகரம் இந்து, பௌத்தம் மற்றும் சமண சமயங்களின் ஆன்மீக மையமாக விளங்கியது.
கி பி 1 முதல் 3ஆம் நூற்றாண்டு வரை, வடக்கு தக்கானத்தின் சாதவாகனப் பேரரசு மற்றும் சகர் குல மேற்கு சத்ரபதிகள் மத்தியப் பிரதேசத்தை கைப்பற்றி ஆளும் போரில் ஈடுபட்டனர்.  
கி பி இரண்டம் நூற்றாண்டில் தென்னிந்தியாவின் சாதவாகனர் குல மன்னர் கௌதமிபுத்ர சதகர்ணி என்பவர், மத்தியப் பிரதேசத்தின் மால்வா மற்றும் தற்கால குசராத்து பகுதிகளை ஆண்டு கொண்டிருந்த சகர்களை வெற்றி கொண்டார்.  
கி பி 4 மற்றும் 5ஆம் நூற்றாண்டுகளில் குப்தப் பேரரசு காலத்தில் மத்தியப் பிரதேசம் குப்தர்கள் ஆட்சியின் கீழ் சென்றது.
கி பி 5ஆம் நூற்றாண்டு முடிய தக்கானத்தின் வடக்கில், குப்தப் பேரரசின் அருகில் அமைந்த வாகாடகப் பேரரசு வங்காள விரிகுடா முதல் அரபுக் கடல் வரை பரந்திருந்தது. மத்தியப் பிரதேசமும் வாகாடகப் பேரரசின் ஆட்சியின் கீழ் இருந்தது.
# மத்தியப் பிரதேச வரலாறு

## மத்திய கால வரலாறு

கோயில்]]
ஹெப்தலைட்டுகள் எனும் வெள்ளை ஹூணர்கள் குப்தப் பேரரசை வென்று பேரரசை சிதைத்து விட்ட பின், பேரரசு குறுநில மன்னர்களின் கையில் சென்று விட்டது. கி பி 528இல் மால்வா எனப்படும் அவந்தி நாட்டு மன்னரான யசோதர்மன் ஹூணர்களின் படையெடுப்பை தடுத்தி நிறுத்தி, அவர்களின் பேரரசின் விரிவாக்கத்தை தடுத்தி நிறுத்தினான்.
தானேசுவரம் நகரத்தை தலைநகராகக் கொண்ட ஹர்ஷவர்தனர், தான் 647இல் இறக்கும் முன்னர், மத்தியப் பிரதேசத்தை உள்ளடக்கிய[ வட இந்தியா முழுவதையும் ஹர்சப் பேரரசில் கொண்டு வந்தார்.
கி பி 8 முதல் 10 நூற்றாண்டு முடிய, மத்தியப் பிரதேசத்தின் மால்வா எனும் அவந்தி பகுதிகளைக் கைப்பற்றி, தென்னிந்தியாவின் இராஷ்டிரகூடர்கள் ஆண்டனர்.
மத்திய காலத்தில் இராஜபுதனத்தின் இராசபுத்திர குலத்தின் பரமாரப் பேரரசு மத்திய இந்தியாவின் அவந்தி பகுதியிலும், புந்தேல்கண்ட் பகுதியில் சந்தேலர்களும் கைப்பற்றி ஆண்டனர்.
பரமாரப் பேரரசின் புகழ் பெற்ற மன்னர் **போஜராஜன்** (1010-1060) பன்மொழிப் புலவரும், எழுத்தாளரும் ஆவார். சந்தேலர்கள் 980 -1050 ஆண்டுக்கிடையில் மத்தியப் பிரதேசத்தில் அழகிய சிற்பங்களைக் கொண்ட கஜுராஹோ கோயில்களை கட்டினர். விந்திய மலைத் தொடரில் உள்ள கோண்டுவானா இராச்சியமும், மகாகோசல இராச்சியமும் உருவெடுத்தது.  
13ஆம் நூற்றாண்டில் வடக்கு மத்தியப் பிரதேசம் தில்லி சுல்தான்களால் கைப்பற்றப்பட்டது. கி பி 14ஆம் நூற்றாண்டின் இறுதியில் தில்லி சுல்தான்களின் ஆட்சி வீழ்ச்சி அடைந்த போது, மத்தியப் பிரதேசத்தின் இராசபுத்திர தோமாரா குலத்தின் குவாலியர் மன்னர் போன்ற இராசபுத்திர மன்னர்கள் மீண்டும் எழுச்சி பெற்றனர். மால்வா பகுதியை இசுலாமிய சுல்தான்களால் தொடர்ந்து ஆளப்பட்டது. மால்வா சுல்தானகம், 1531இல் குஜராத் சுல்தானகத்தை கைப்பற்றியது.
# மத்தியப் பிரதேச வரலாறு

## நவீன காலம்

அக்பர் (1556 – 1605) ஆட்சிக் காலத்தில் மத்தியப் பிரதேசத்தின் ஏறக்குறைய அனைத்துப் பகுதிகளும் முகலாயப் பேரரசில் வீழ்ந்தது.
முகலாயர்களின் மேலாண்மையை ஏற்றுக் கொண்ட கோண்ட்வானா மற்றும் மகாகோசலம் பகுதிகள் தொடர்ந்து, கோண்டு மன்னர்களின் தன்னாட்சியுடன் விளங்கியது.  
1707இல் அவுரங்கசீப்பின் மறைவுக்குப் பின்னர் வீழ்ச்சியடைந்து கொண்டிருந்த முகலாயப் பேரரசை, மராத்தியர்களும், இராசபுத்திரர்களும் கடுமையாக தாக்கி நலிவுறச் செய்தனர். கி பி 1720 – 1760 இடைப்பட்ட காலத்தில், மராத்தியர்கள், மத்தியப் பிரதேசத்தின் பெரும் பகுதிகளை பேஷ்வாக்கள் எனப்படும் மராத்தியப் படைத் தலைவர்கள் கைப்பற்றி பிரித்துக் கொண்டு ஆண்டனர்.  
குவாலியர் பகுதிகளை சிந்தியாக்களும், மால்வா மற்றும் இந்தூர் பகுதிகளை ஹோல்கர்களும், நாக்பூரை தலைமையிடமாகக் கொண்ட போன்ஸ்சலேக்கள் கோண்டுவானா மற்றும் *மகாகோசலம்* மற்றும் தற்கால மகாராட்டிராவின் விதர்பா பகுதிகளையும் ஆண்டனர்.  
மராத்தியப் படைத்தலைவர் ஒருவர் ஜான்சி நகரத்தை நிறுவினார். போபால் பகுதி தொடர்ந்து ஒரு ஆப்கானிய இசுலாமிய நவாப், *தோஸ்து முகமது கான்* என்பவரால் ஆளப்பட்டது. 1761இல் நடந்த மூன்றாம் பானிபட் போருக்குப் பின்னர், மராத்தியப் பேரரசின் விரிவாக்கம் நின்று விட்டது.  
1775 முதல் 1818 முடிய நடந்த ஆங்கிலேய-மராட்டியப் போர்களின் முடிவில் பிரித்தானிய இந்தியா பேரரசின் கீழ் மத்தியப் பிரதேசத்தின் போபால், குவாலியர், ரேவா, இந்தூர் போன்ற 12 சுதேச சமஸ்தானங்களை உள்ளூர் இந்திய மன்னர்கள் ஆண்டனர்.  
மத்தியப் பிரதேசத்தின் மகாகோசாலப் பகுதிகள் பிரித்தானிய இந்தியா அரசின் நேரடி ஆட்சியின் வந்தது.
1853இல் மத்தியப் பிரதேசத்தின் தென்கிழக்குப் பகுதி, மற்றும் மகாரஷ்டிராவின் கிழக்குப் பகுதிகள், மற்றும் சத்தீஸ்கரின் பெரும் பகுதிகளை கொண்டிருந்த நாக்பூர் சுதேச சமஸ்தானத்தை ஆங்கிலேயர்கள் தங்களின் நேரடி ஆட்சியில் கொண்டு வந்தனர். பின்னர் 1861இல் மத்தியப் பிரதேசத்தின் வடமேற்கு பகுதிகளின் சுதேச சமஸ்தானங்களை ஒன்றினைத்து *மத்திய இந்திய முகமை* எனும் அமைப்பை ஏற்படுத்தினர்.
# மத்தியப் பிரதேச வரலாறு

## இந்திய விடுதலைக்குப் பின்னர்

இந்தியப் பிரிவினைக்கு பிறகு 1950இல் நாக்பூரை தலைநகராகக் கொண்ட மத்திய இந்தியா முகமையின் பகுதிகள், புந்தேல்கண்ட், சத்தீஸ்கர், போபால் சமஸ்தானம், விதர்பா என்ற பேரர் சமஸ்தானம் ஆகிய பகுதிகளைக் கொண்டு மத்திய பாரதம், விந்தியப் பிரதேசம் உருவானது.  
பின்னர் 1956இல் மத்திய பாரதம், விந்திய பிரதேசம் மற்றும் போபால் சமஸ்தானங்களை உள்ளட்டக்கிய பகுதிகளை இணைத்து மத்தியப் பிரதேச மாநிலம் உருவாக்கப்பட்டது. மராத்தி மொழி பேசும் பகுதிகளான விதர்பா, நாக்பூர் மும்பை மாகாணத்துடன் இணைக்கப்பட்டது.  
போபால் நகரம் மத்தியப் பிரதேசத்தின் தலைநகராக அறிவிக்கப்பட்டது.
நவம்பர் 2000ஆம் ஆண்டில் மத்தியப் பிரதேசத்தின் தென்கிழக்குப் பகுதிகளைக் கொண்டு, சத்தீஸ்கர் எனும் புதிய மாநிலம் துவக்கப்பட்டது.
# கம்பர்

**கம்பர்** (பொ.ஊ. 1180–1250) என்பவர் தமிழ்க் கவிஞரும், நூலாசிரியரும் ஆவார். இவர் சமஸ்கிருதத்தில் இயற்றப்பட்ட வால்மீகி இராமாயணத்தைத் தழுவி தமிழில் 'இராமாவதாரம்' என்ற நூலை இயற்றியவர். பிற்காலத்தில் அது கம்பராமாயணம் என அழைக்கப்பட்டது. கம்பராமாயணம் கம்பராமாயணத்தினை படித்த பலரும் கம்பரின் கவித்திறனைப் பாராட்டியுள்ளார்கள். கம்பருக்கு "கல்வியிற் பெரியோன் கம்பன்", "கவிச்சக்ரவர்த்தி" போன்ற பட்டங்களை சூட்டியுள்ளனர். கம்பரின் கவித்திறனால், "கம்பன் வீட்டு கட்டுத் தறியும் கவி பாடும்" என்ற முதுமொழி தமிழில் உள்ளது. தமிழ் இலக்கியத்தில் கம்ப இராமாயணமே மிகப்பெரிய இதிகாசம் எனக் கருதப்படுகிறது.
# கம்பர்

## பெயர்க்காரணம்

இன்று கம்பர் குலம் என்று அழைக்கப்படும் உவச்சர்கள் குலத்தில் பிறந்தமையால் பெற்ற பெயர் என்று கூறுவர். காளி கோயிலில் பூசை செய்யும் மரபினர் என்று உவச்சர்கள் சுட்டப்பெறுகின்றனர். கம்பர் குழந்தையாகக் காளி கோயில் கம்பத்தின் அருகே கிடந்தமையால் இப்பெயர் பெற்றார் என்பர். கம்பங் கொல்லையைக் காத்து வந்தமையால் கம்பர் என்று அழைக்கப்பட்டார் என்றும் கூறுவர். காஞ்சிபுரத்தில் உள்ள இறைவனாகிய ஏகம்பன் தேவாரப் பதிகங்களில் 'கம்பர்' என்றே சுட்டப்படுகிறார். அந்தப் பெயர் இவருக்கும் இடப்பட்டது என்பர். கம்பருடைய தந்தை ஆதித்தன் என்றும், கம்பருடைய மகன் அம்பிகாபதி என்றும் கூறப்படுகிறது. அம்பிகாபதி கவிஞனாக இருந்து, சோழ மன்னனின் மகளான அமராவதி என்பவளைக் காதலித்து வந்துள்ளார். இதன் காரணமாக சோழ மன்னன் அம்பிகாபதியைக் கொன்றுவிட்டார் என்றும், அதன் காரணமாகவே இராமாயணத்தில் புத்திர சோகத்தினைக் கொண்ட தசரதன் பாடும் பாடல்களில் புத்திர சோகம் அதிகம் வெளிபடுவதாகவும் கூறுகின்றனர். சோழ மன்னனுடன் ஏற்பட்ட பிணக்கின் காரணமாகக் கம்பர், சோழநாட்டிலிருந்து ஆந்திர நாட்டிற்குச் சென்று தங்கியிருந்ததாகவும் கூறப்படுகிறது.  
கம்பரைச் சடையப்ப வள்ளல் என்பவர் ஆதரித்து வந்துள்ளார். இவர் திரிகார்த்த சிற்றரசனாவார். இவரே கம்பரை இளமைக் காலத்தில் பேணிக்காத்தவர் என்றும், பின்பே சோழ மன்னன் கம்பரை ஆதரித்து வந்ததாகவும் கூறுகின்றனர். சோழ மன்னன் கம்பநாடு என்ற பகுதியைக் கம்பருக்கு தந்துள்ளார். கவிச்சக்கரவர்த்தி என்ற பட்டமும் சோழன் தந்தது என்று கூறுகின்றனர்.  
கம்பர் வள்ளி என்ற தாசியைக் காதலித்து வந்ததாகவும், கம்பரை வேறு பெண்ணொருத்தி காதலித்து வந்தாலும், அவளை கம்பர் ஏற்கவில்லை எனவும் தமிழ் நாவலர் சரிதியில் சில செய்யுள்களில் குறிப்பிடப்பட்டுள்ளது. கம்பரை பாண்டிய மன்னனும், காகதிய ருத்திரன் என்ற மன்னனும் பாராட்டியுள்ளதாகவும், சோழ அரசன் கம்பரைக் கொல்ல திட்டமிட்டதாகவும் கூறப்படுகிறது.
# கம்பர்

## கம்பனின் காலம்

உள்ள கம்ப இராமாயண மண்டபம்]]
கம்பரின் காலம் பன்னிரண்டாம் நூற்றாண்டின் இறுதியாகும். கம்பர் வால்மீகி இராமாயணத்தினை மூல நூலாகக் கொண்டு கம்ப இராமாயணத்தினைப் படைத்தார். எனிலும் கம்பராமாயணம் மூல நூலின் தழுவலாகவும், மொழிபெயர்ப்பு நூலாகவும் அல்லாமல், மூலநூலின் கதையை மட்டும் எடுத்துக் கொண்டு பல்வேறு மாற்றங்களுடன் எழுதப்பட்டுள்ளதாகும். கம்பராமயணத்திற்கும் வால்மீகி இராமாயணத்திற்கும் உள்ள வேறுபாடுகள் பற்றி ஆய்வுகளை அறிஞர்கள் செய்துள்ளார்கள்.  
கம்பராமாயணத்தில் இராமன் முடிசூடுவதை மட்டுமே கம்பர் எழுதினார். அதன் பிறகு உத்திர காண்டம் என்பது ஒட்டக்கூத்தரால் எழுதப்பட்டது என்றும், வாணிதான் என்ற வாணியன் தாதன் என்பவர் எழுதியுள்ளார் என்றும் கூறுவர்.
# கம்பர்

## கம்பரின் சிறப்பு

"கம்பன் வீட்டு கட்டுத்தறியும் கவிபாடும்" எனும் பழமொழி அவரது கவித்திறத்தை உணர்த்தும் ஒன்று. கம்பர் "கவிச்சக்கரவத்தி" என்றும் புகழப்படுகிறார்.
- கம்பர் என்றொரு மானுடன் வாழ்ந்ததும் என தன்னுடைய சுயசரிதையில் மகாகவி பாரதியார் குறிப்பிட்டுள்ளார். அத்துடன் தன்னுடைய பாடலில் “கல்வி சிறந்த தமிழ்நாடு புகழ்க் கம்பன் பிறந்த தமிழ்நாடு” எனப் பாடியுள்ளார்.
- “அம் புவியில் மக்கள் அமுதம் அருந்த வைத்த கம்பர் கவியே கவி” என கவிமணி தேசியவிநாயகம் பிள்ளை குறிப்பிட்டுள்ளார்.
- “தமிழ்மொழி தனக்கு ஒரு தவச்சிறப்பைத் தந்தது கம்பரின் கவிச் சிறப்பே” என நாமக்கல் கவிஞர் கூறியுள்ளார்.
- கல்வியிற் பெரியன் கம்பன் — முதுமொழி
- கம்பன் வீட்டுக் கட்டுத்தறியும் கவிபாடும் — முதுமொழி
- பலபட்டடைச் சொக்கநாதப் புலவர் பாடல் இவரை விருத்தம் என்னும் ஒண்பா பாடுவதில் மிகச் சிறந்தவர் என்று குறிப்பிடுகிறது. <poem>
:"வெண்பாவிற் புகழேந்தி பரணிக்கோர்
::சயங்கொண்டான் விருத்தமென்னும்
:ஒண்பாவிற் குயர்கம்பன் கோவையுலா
::அந்தாதிக் கொட்டக் கூத்தன்
:கண்பாய கலம்பகத்திற் கிரட்டையர்கள்
::வசைபாடக் காள மேகம்
:பண்பாகப் பகர்சந்தம் படிக்காச
::லாலொருவர் பகரொ ணாதே." — பலபட்டடைச் சொக்கநாதப் புலவர்</poem>
# கம்பர்

## நினைவிடங்கள்

சிவகங்கை மாவட்டம் நாட்டரசன் கோட்டை அருகேயுள்ள கருதுப்பட்டி என்ற கிராமத்தில்தான் 1,000 ஆண்டுகள் பழமையான கம்பர் நினைவிடம் அமைந்துள்ளது. “கம்பன் வீட்டுக் கட்டுத்தறியும் கவிபாடும்” என்பார்கள். கம்பர் இயற்றிய ராமாயணத்தில் காதல் தமிழ், வீரத் தமிழ், ஆன்மிகத் தமிழ் என அனைத்தும் இருக்கும். அதனால்தான் இன்றும் இந்தப் பகுதியில் பிறக்கும் குழந்தைகளுக்கு கம்பர் சமாதி உள்ள இடத்திலிருந்து மண் எடுத்து குழந்தையின் நாக்கில் வைப்பது வழக்கமாக உள்ளது. அப்படிச் செய்வதால், குழந்தை நல்ல தமிழாற்றலுடனும் மிகுந்த தமிழ் அறிவுடனும் வளரும் என்பது காலங்காலமாக இருந்துவரும் நம்பிக்கை .  
சிவகங்கை மாவட்டம் காரைக்குடியில் கம்பன் அடிப்பொடியாகிய திரு.சா. கணேசன் அவர்களின் முயற்சியால் உருவாக்கப்பட்ட "கம்பன் மணிமண்டபம்". இந்த வளாகத்திலேயே தனிச்சிறப்பாக தமிழ்த்தாய் கோயில் அமைந்துள்ளது குறிப்பிடத்தக்கது .  
எம்.ஜி.ஆர் ஆட்சிக்காலத்தில் தேரழந்தூரில் கம்பருக்கு ஒரு மணிமண்டபம் கட்டப்பட்டுள்ளது.
# கம்பர்

## கம்பன் கழகம்

கம்பன் கழகம் என்பது கம்பராமாயணத்தினை மக்களுக்கு கொண்டு செல்லவும், கம்பராமாயணத்தில் கம்பரின் திறனை கூறவும் ஏற்படுத்தப்பட்டதாகும். தற்போது பல்வேறு நாடுகளிலும், மாநிலங்களிலும் இந்தக் கம்பன் கழகம் இயங்கிக் கொண்டிருக்கிறது.
# கொக்கித் துமுக்கி

.]]
*டனேகசிமா*கொக்கித் துப்பாக்கி.]]  
**கொக்கித்துமுக்கி** அல்லது **ஆர்க்வெபசு** (ஆங்கிலம்*arquebus,*இத்தாலியம்*Archibugio*, தச்சு மொழி*haakbus*, பொருள் "கொக்கி துமுக்கி",அல்லது "கொக்கிக் குழல்") என்பது 15 முதல் 17-ஆம் நூற்றாண்டு வரை பயன்பாட்டில் இருந்த சன்னவாய் வழியாக குண்டேற்றப்படும் சுடுகலன் ஆகும். முதன்முதலில், கொக்கித் துமுக்கி என்பது, ஒரு கொக்கியுள்ள கைபீரங்கி தான்; பின்னர் திரி-இயங்குநுட்பசுடுகலன் ஆனது. இதற்கு பின்னால் வந்த மஸ்கெத்தைபோல, இதுவும் மரையிடா குழலைகொண்ட சுடுகலன் ஆகும்.  
கொக்கித் துமுக்கியை ஏந்தி போரிடுபவரை**ஆர்க்வெபசியர் **என அழைப்பர்.  
இதுதான் மரைகுழல் துமுக்கி<nowiki/>மற்றும் இதர நீள்துப்பாக்கிகளுக்கு முன்னோடி ஆகும். கொக்கித்துமுக்கியின் மேம்படுத்தப்பட்ட வடிவமான **கேலிவெர், **16-ஆம் நூற்றாண்டின் ஆரம்பத்தில் அறிமுகப்படுத்தப்பட்டது.  
வாகனங்களில் பொருத்தப்பட்டிருந்த கனரக ஆர்க்வெபசுகளை **ஆர்க்வெபசு-ஆ-க்ரோக்** என அறியப்பட்டன. இவை 3.5 அவுன்ஸ் (100 கிராம்) குண்டுகளை கொண்டிருந்தன.
# கொக்கித் துமுக்கி

## செயலாற்றல்

ஜப்பானியர்களின் (ஆசியாவில்), டச்சு மற்றும் போர்ச்சுக்கீசியர்களின் (ஐரோப்பாவில்),அதிர் வேட்டுச்சூட்டால்; கொக்கித் துமுக்கி, நவீன இராணுவங்களின் பலமாக ஆனது. 1520-களின் ஆரம்பத்திலேயே, ஐரோப்பிய போர்களத்தில் அதிர் வேட்டுச்சூடு இருந்துள்ளது,இது படைகளின் வழக்கமான அணிவகுப்பை, வரிசையாக (வீரர்கள்) நின்று சுழற்சி முறையில் சுடும் படையாக மாற்றியது.  
ஒவ்வொரு முறையும், (வீரர்களின்) முதல் வரிசை சுட்ட மறுகணமே, மீண்டும் குண்டேற்றுவதர்காக அணிவகுப்புக்கு பின்னால் சென்றுவிடுவர். இரண்டாம் வரிசையும், முதல் வரிசை சுட்டதுபோலவே சுடும். இதேபோல பின்வரும் வரிசைகள் அனைத்தும் செயல்படும். (வீரர்களின்)கடைசி வரிசை சுட்டபிறகு; முதல் வரிசை வீரர்கள் அனைவரும் துப்பாக்கிகளில் குண்டேற்றி சுடத் தயாராக இருப்பர்.
:  
இதுமாதிரி சுடும் முறையை கடைபிடிக்கும் போது, சுடும் வேகம் மற்றும் திறன் அபரிவிதமாக உயர்ந்தது. பெரும்பாலான நவீன-முற்கால படைகளில், துணை ஆயுதமாக இருந்த ஆர்க்வெபசு, முதன்மை ஆயுதமாக மாறியது.
# கொக்கித் துமுக்கி

## இயங்குநுட்பம்

ஆர்க்வெபசு, அதன் முன்பிருந்த சுடுகலனைவிட பெரிய குழல்விட்டத்தைகொண்டிருக்கும். மத்திய 16-ஆம் நூற்றாண்டு வரை,திரி-இயங்குநுட்பத்தில்சுடப்பட்ட இவைகள், பிறகு புதிய சக்கர-இயங்குநுட்பத்தால்சுடப்பட்டன. சிலவற்றில் இருந்த விரிந்த சன்னவாய், குண்டேற்றுவதை எளிதாக்கியது. ஆர்க்வெபசின் பிற்பகுதியின்வளைத்த வடிவினால், இதற்கு'கொக்கித் துமுக்கி' என பெயர் வந்தது. அனைத்துஆர்க்வெபசுகளும், பல துமுக்கிக் கொல்லர்களால்கையால் மட்டுமே செய்யப்பட்டவை, அதனால் இதற்கு பிரத்தியேக மாதிரிகள் இல்லை.  
முந்தைய ஆர்க்வெபசின் விசையின்இயங்குநுட்பம், குறுக்குவில் இருந்ததுபோல இருக்கும்.16-ஆம் நூற்றாண்டின் கடைசியில், பல நாடுகளின் துமுக்கிக் கொல்லர்கள் தண்டிற்கு செங்குத்தான, சிறு விசையை (தற்கால நவீன சுடுநர்கள் அறிந்த) அறிமுகபடுத்தினார்.
# கொக்கித் துமுக்கி

## வரலாறு

கொக்கித்துமுக்கியை முதன்முதலில் அதிக எண்ணிக்கையில் பயன்படுத்தியது, அன்கேரியை (1458–1490) ஆண்ட மாத்தியாஸ் கார்வினுஸ்என்றமன்னரால்தான்.அங்கேரிய கறுப்புப் படையில், தரைப்படையின் ஒவ்வொரு நான்காவது வீரரிடமும்; ஒட்டுமொத்தப் படையில், ஒவ்வொரு ஐந்தாம் வீரரிடமும், ஒரு கொக்கித்துமுக்கி இருந்தது.இருப்பினும் கொக்கித் துமுக்கியின் சுடும் வேகவிகிதம் குறைவு என்பதால், போர்களத்தில் மன்னர் மாத்தியாஸ் கவசம்பூண்ட வீரர்களையே முன்நிறுத்தினார். கறுப்புப் படை கலைக்கப்பட்டு பத்தாண்டுகள் ஆகியும் கூட, 16-ஆம் நூற்றாண்டில், வெறும் 10% மேற்கு-ஐரோப்பிய வீரர்கள் மட்டுமே சுடுகலன்களை உபயோகித்தனர்.  
ரஷ்யாவில் பரிணாமித்த ஆர்க்வெபசை *பிஷ்ஷேல் *(உருசியம்: пищаль) என்றழைத்தனர். ரஷ்யர்கள் ஆர்க்வெபசியரை *பிஷ்ஷேல்னிக்கி*என்றனர்.  
டனேகசிமா தீவில் எதார்த்தமாக தரையிறங்கிய போர்ச்சுகீசிய வர்த்தகர்களால், கொக்கித்துமுக்கிகள் ஜப்பானில் 1543-ல் அறிமுகப்படுத்தப்பட்டது. 1550-ஆம் ஆண்டிற்குள், போர்ச்சுகீசிய கொக்கித்துமுக்கிகளின் நகல்களான "டனேகசிமா, ஹினாவாஜு அல்லது டெப்போ" எனப்படுபவை அதிக எண்ணிக்கையில் தயாரிக்கப்பட்டது. அறிமுகமான முதல் பத்தாண்டுகளில், முன்னூறாயிரம் (3 இலட்சம்)*டனேகசிமா *தயாரிக்கப்பட்டதாக அறியப்பட்டது.இதனால்*டனேகசிமா, *ஜப்பானின் மிகமுக்கியமான ஆயுதங்களுள் ஒன்றாக மாறியது.  
நஸ்ஸோவின் மொரீசு, முதலில் செயல்படுத்திய அதிர்வேட்டுச்சூடு உத்தியின்மூலமாக, கொக்கித் துமுக்கியின் செயலாற்றல் அதிகரித்தார்.  
கொக்கித் துமுக்கிகள் உபயோகிக்கப்பட்ட முக்கிய போர்கள்:
- செரிங்யோலா போர் (Cerignola) (1503)
- ஸ்கோவ் (Pskov) நகரை கைப்பற்றுதல் (1510)
- ஸ்மலென்ஸ்க் (Smolensk) நகரை கைப்பற்றுதல் (1512)
- இத்தாலியப் போர்கள் (1494–1559)
- விய்யலார் போர் (1521)
- பிக்கோக்கா போர் (1522)
- தொன்திபி போர் (1590)
- நகாஷினோ போர் (1575)
- கொரியா மீதான ஜப்பானியப் படையெடுப்பு (1592–98)
- நியூபோர்ட்டு போர் (1600)
# கொக்கித் துமுக்கி

## வரலாறு

### வில்களுடனான ஒப்பீடு

டனேகசிமாவின் செயல்விளக்கம்.]]  
தேர்ந்த வில்லாளியின் கையில் உள்ள வில்லின் துல்லியத்தை, கொக்கித்துமுக்கிகளால் ஈடு செய்ய இயலாது. குறுக்குவில் மற்றும் நீள்வில்லைவிட, இவற்றால் வேகமாகவும், ஆற்றலுடனும் சுடமுடியும். கொக்கித்துமுக்கி, ஏந்தியிருப்பவரின் உடல்வலிமையை சார்ந்து எறியத்தை வெளியேற்றுவதில்லை. இதனால்,சோர்வு மற்றும் பிணி போன்றவைகளால் பாதிப்படையும்போது வில்லாளிகளைவிட ஆர்க்வெபசியர்கள் அதிக போர்த்திறன் கொண்டிருப்பர். அதீத காற்று வில்களின் துல்லியத்தை குறைக்கும், ஆனால் கொக்கித் துமுக்கிகளில் அது குறைந்த தாக்கத்தை மட்டுமே கொண்டிருக்கும்.  
ஒருவர் வில்வித்தையில் கைதேர கிட்டத்தட்ட அவர் வாழ்கையையே அர்பணிக்க நேரிடும். ஏனெனில் ஒருவர் வில்லாளியாக பல ஆண்டுகள் பயிலவேண்டும், ஆனால் கொக்கித்துமுக்கியை கையாள சிலமாத பயிற்சியே போதுமானது. இதனால் வீரர்களை விரைவாக போருக்கு பயிற்றுவிக்க முடியும்.  
ஒரு வில்லாளி எடுத்துசெல்லும் அம்புகளின்எண்ணிக்கையைவிட, ஒருஆர்க்வெபசியரால் கொண்டுசெல்ல வல்ல குண்டுகளும் வெடிமருந்தும் அதிகம். வெடிமருந்தையும் குண்டுகளையும் எளிதில் அதிக எண்ணிக்கையில் தயாரிக்க இயலும், ஆனால் அம்புகளை தயாரிக்க அதிக நுணுக்கமும் நேரமும் தேவைப்படும்.  
கொக்கித்துமுக்கி ஈரமான வானிலைக்கு ஏற்றதல்ல. விய்யலார் போரில், கிளர்சிப் படைகள் தோற்றதற்கு, மழைக்காலத்தில் அதிகமான ஆர்க்வெபசியர்களை கொண்டிருந்தது தான் முக்கிய காரணமாக அமைந்தது.அம்புகளை கண்டெடுத்து மீண்டும் பயன்படுத்த இயலும், ஆனால் துமுக்கியில் அவ்வாறு செய்ய இயலாது. ஒரு வீரரிடம் கையில் உள்ள குண்டுகள் தீர்ந்தபிறகு, அவரால் தனக்குத்தானே (அம்புகளை கண்டேடுப்பதைபோல்) குண்டுகளை கண்டெடுக்க முடியாது. அம்பு தயாரிப்பதை விட வெடிமருந்தை தயாரிப்பதுதான் மிகவும் ஆபத்தானது.  
மேலும், இரகசிய தாக்குதலுக்கு வில்கள்தான் ஏற்றவை, கொக்கித்துமுக்கி ஏற்றத்தல்ல. இருட்டில் இருந்து வில்லால் தாக்கினால் வில்லாளியை கண்டுபிடிக்க இயலாது, ஆனால் கொக்கித்துமுக்கி, சுடுநரின் இருப்பிடத்தை எதிரிக்கு தெளிவாக காட்டிக் கொடுக்கும்.கொக்கித்துமுக்கியின் இரைச்சலால், தளபதி/கட்டளையிபவரின் குரலை கேட்க கடினமாக இருக்கும்.
# கொக்கித் துமுக்கி

## மேலும் பார்க்க

- துப்பாக்கி
- ஆயுதம்
- மசுகெத்தூண்
- மசுகெத்து
# இராஜஸ்தானின் மலைக் கோட்டைகள்

இந்தியாவின் இராஜஸ்தான் மாநிலத்தின் கோட்டைகளில் புகழ் பெற்ற ஆறு கோட்டைகளான சித்தோர்கார் கோட்டை, ஆம்பர் கோட்டை, கும்பல்கர்க் கோட்டை, காக்ரோன் கோட்டை, ரந்தம்பூர் கோட்டை மற்றும் ஜெய்சல்மேர் கோட்டைகள் உலகப் பாரம்பரியக் களங்களில் ஒன்றாக யுனேஸ்கோ நிறுவனம் 2013ஆம் ஆண்டில் அறிவித்துள்ளது.  
இராஜஸ்தானின் ஆரவல்லி மலைதொடரில் அமைந்த இக்கோட்டைகள் இராசபுத்திர மன்னர்களால் கி பி ஐந்தாம் நூற்றாண்டு முதல் 17-18 முடிய கட்டப்பட்டதாகும்.
# இராஜஸ்தானின் மலைக் கோட்டைகள்

## இதனையும் காண்க

- நாகர்கர் கோட்டை, செய்ப்பூர்
- ஜெய்கர் கோட்டை, செய்ப்பூர்
# டனேகசிமா

**டனேகசிமா (**種子島) என்பது ஓசுமி தீவுகளுள்ஒன்றான இது, ககோசிமா மாவட்டம், ஜப்பான்எல்லையின்கீழ் வருகின்றது. இத்தீவு, 444.99 சதுர கி.மீ. பரப்புடன், ஓசுமி தீவுகளிலேயே இரண்டாவது பெரியதாகும்.
# டனேகசிமா

## வரலாறு

### ஜப்பானில் சுடுகலன்களின் அறிமுகம்

டனேகசிமா தீவில் எதார்த்தமாக தரையிறங்கிய போர்ச்சுகீசிய வர்த்தகர்களால், கொக்கித்துமுக்கிகள் ஜப்பானில் 1543-ல் அறிமுகப்படுத்தப்பட்டது. 1550-ஆம் ஆண்டிற்குள், போர்ச்சுகீசிய கொக்கித்துமுக்கிகளின் நகல்களான "டனேகசிமா, ஹினாவாஜு அல்லது டெப்போ" எனப்படுபவை அதிக எண்ணிக்கையில் தயாரிக்கப்பட்டது.  
நாணயம்.]]
# ஒய். பி. சவான்

**யசுவந்த்ராவ் சவாண்** (Yashwantrao Balwantrao Chavan 12 மார்ச்சு 1913–25 நவம்பர் 1984) இந்திய அரசியல்வாதி . ஒய்.பி.சவாண் என அறியப்படும் இவர் மராட்டிய மாநில முதலமைச்சராகவும் இந்திய நடுவணரசின் துணைப்பிரதமராகவும் பதவி வகித்தவர். மேலும் நடுவணரசின் உள்துறை அமைச்சர், வெளியுறவு அமைச்சர், பாதுகாப்புத்துறை அமைச்சர், நிதித்துறை அமைச்சர் ஆகிய பதவிகளிலும் இருந்தவர்.
# ஒய். பி. சவான்

## இளமைக்காலம்

மராட்டிய மாநிலம் சத்தாரா மாவட்டத்தில் உள்ள தேவராசுதிரே என்னும் சிற்றூரில் பிறந்தார். இளம் அகவையில் தந்தையை இழந்த சவாண் தம் தாயின் கவனிப்பில் வளர்ந்தார். மும்பை பல்கலைக்கழகத்தில் வரலாறு மற்றும் அரசியல் பாடத்தில் இளங்கலை பட்டம் பெற்றார்.